
Капиталдын эркин кыймылын камсыз кылуу үчүн финансы рынокторунда шарттарды түзүү максатында финансы чөйрөсүндө маалыматтарды, анын ичинде купуя маалыматтарды алмашуу тууралуу 2014-жылдын 23-декабрындагы Макулдашууга Армения Республикасынын кошулуусу жөнүндө
ПРОТОКОЛ

[bookmark: _Hlk147949106][bookmark: _Hlk147948261][bookmark: _Hlk147948441][bookmark: _Hlk147948493]Беларусь Республикасынын Өкмөтү жана Беларусь Республикасынын Улуттук банкы, Казакстан Республикасынын Өкмөтү жана Казакстан Республикасынын Улуттук банкы, Кыргыз Республикасынын Өкмөтү жана Кыргыз Республикасынын Улуттук банкы, Россия Федерациясынын Өкмөтү жана Россия Федерациясынын Борбордук банкы бир тараптан жана Армения Республикасынын Өкмөтү жана Армения Республикасынын Борбордук банкы экинчи тараптан,
2014-жылдын 29-майындагы Евразия экономикалык бирлиги жөнүндө Келишимге Армения Республикасынын кошулуусу тууралуу 2014-жылдын 10-октябрында кол коюлган Келишимдин 1-беренесинин төртүнчү абзацын жетекчиликке алуу менен,
төмөнкүлөр тууралуу макулдашышты:
1-берене
[bookmark: _Hlk147948871]Ушул Протокол менен Армения Республикасы Капиталдын эркин кыймылын камсыз кылуу үчүн финансы рынокторунда шарттарды түзүү максатында финансы чөйрөсүндө маалыматтарды, анын ичинде купуя маалыматтарды алмашуу тууралуу 2014-жылдын 
23-декабрындагы Макулдашууга кошулат.
2-берене
Ушул Протокол депозитарий боюнча дипломатиялык каналдар аркылуу ушул Протоколдун күчүнө кириши үчүн зарыл болгон мамлекеттик ички 
жол-жоболорду мүчө мамлекеттер аткаргандыгы жөнүндө акыркы жазуу жүзүндөгү билдирүүнү алган датадан тартып, бирок Капиталдын эркин кыймылын камсыз кылуу үчүн финансы рынокторунда шарттарды түзүү максатында финансы чөйрөсүндө маалыматтарды, анын ичинде купуя маалыматтарды алмашуу тууралуу 2014-жылдын 
23-декабрындагы  Макулдашуу күчүнө кирген датадан эрте эмес күчүнө кирет.

[bookmark: _Hlk147932089][bookmark: _Hlk147929115]2018-жылдын «18» июнунда Москва шаарында бир түп нускада орус тилинде түзүлдү. 
Ушул Протоколдун түп нускасы Евразия экономикалык комиссиясында сакталат, ал ушул Протоколдун депозитарийи болуу менен, ар бир мүчө мамлекетке анын күбөлөндүрүлгөн көчүрмөсүн жөнөтөт.

